CELEX: 22020D0806
Language: fi
Date: 2019-03-29 00:00:00
Title: ETA:n sekakomitean päätös N:o 52/2019, annettu 29 päivänä maaliskuuta 2019, ETA-sopimuksen liitteen I (Eläinlääkintä- ja kasvinsuojeluasiat) muuttamisesta [2020/806]

2.7.2020   
               
               
                  FI
               
               
                  Euroopan unionin virallinen lehti
               
               
                  L 210/12
               
            
         ETA:n SEKAKOMITEAN PÄÄTÖS N:o 52/2019,
         annettu 29 päivänä maaliskuuta 2019,
         ETA-sopimuksen liitteen I (Eläinlääkintä- ja kasvinsuojeluasiat) muuttamisesta [2020/806]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Dolomiitti-magnesiittia sisältävän valmisteen hyväksymisestä kaikkien eläinlajien rehun lisäaineena lukuun ottamatta lypsylehmiä ja muita lypsäviä märehtijöitä, vieroitettuja porsaita ja lihasikoja 17 päivänä lokakuuta 2018 annettu komission täytäntöönpanoasetus (EU) 2018/1564 (1) olisi otettava osaksi ETA-sopimusta.
                  
               
                     (2)
                  
                  
                     
                        Paenibacillus lentus (DSM 28088) -organismin tuottamaa endo-1,4-beeta-mannanaasia sisältävän valmisteen hyväksymisestä broilerien, kananuorikoiden ja muiden toissijaisten siipikarjalajien kuin munivien siipikarjalajien, lihakalkkunoiden, siitoseläimiksi kasvatettavien kalkkunoiden, vieroitettujen porsaiden, lihasikojen ja toissijaisten sikaeläinten rehun lisäaineena (hyväksynnän haltija Elanco GmbH) 17 päivänä lokakuuta 2018 annettu komission täytäntöönpanoasetus (EU) 2018/1565 (2) olisi otettava osaksi ETA-sopimusta.
                  
               
                     (3)
                  
                  
                     
                        Trichoderma reesei (CBS 114044) -organismin tuottamaa endo-1,4-beetaksylanaasia sisältävän entsyymivalmisteen hyväksymisestä munivien kanojen, toissijaisten siipikarjalajien ja lihasikojen rehun lisäaineena (hyväksynnän haltija Roal Oy) annetun täytäntöönpanoasetuksen (EU) N:o 1110/2011 muuttamisesta 18 päivänä lokakuuta 2018 annettu komission täytäntöönpanoasetus (EU) 2018/1569 (3) olisi otettava osaksi ETA-sopimusta.
                  
               
                     (4)
                  
                  
                     Rehun markkinoille saattamisesta ja käytöstä annetun Euroopan parlamentin ja neuvoston asetuksen (EY) N:o 767/2009 liitteiden IV, VI ja VII oikaisemisesta ja kyseisen asetuksen liitteiden II, IV, V ja VI tiettyjen kielitoisintojen oikaisemisesta 5 päivänä joulukuuta 2018 annettu komission asetus (EU) 2018/1903 (4) olisi otettava osaksi ETA-sopimusta.
                  
               
                     (5)
                  
                  
                     Tämä päätös koskee rehuihin liittyvää lainsäädäntöä. Rehuja koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteen I alakohtaisissa mukautuksissa täsmennetään. Tätä päätöstä ei näin ollen sovelleta Liechtensteiniin.
                  
               
                     (6)
                  
                  
                     Sen vuoksi olisi muutettava ETA-sopimuksen liitettä I,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liitteessä I oleva II luku seuraavasti:
            
                        1)
                     
                     
                        Lisätään 2zt kohtaan (komission täytäntöönpanoasetus (EU) N:o 1110/2011) seuraava:
                        ”, sellaisena kuin se on muutettuna seuraavalla:
                        
                                    —
                                 
                                 
                                    
                                       32018 R 1569: komission täytäntöönpanoasetus (EU) 2018/1569, annettu 18 päivänä lokakuuta 2018 (EUVL L 262, 19.10.2018, s. 37).”
                                 
                              
                  
                        2)
                     
                     
                        Lisätään 48 kohtaan (Euroopan parlamentin ja neuvoston asetus (EY) N:o 767/2009) luetelmakohta seuraavasti:
                        
                                    ”–
                                 
                                 
                                    
                                       32018 R 1903: komission asetus (EU) 2018/1903, annettu 5 päivänä joulukuuta 2018 (EUVL L 310, 6.12.2018, s. 22).”
                                 
                              
                  
                        3)
                     
                     
                        Lisätään 274 kohdan (komission täytäntöönpanoasetus (EU) 2018/1568) jälkeen kohdat seuraavasti:
                        
                                    ”275.
                                 
                                 
                                    
                                       32018 R 1564: komission täytäntöönpanoasetus (EU) 2018/1564, annettu 17 päivänä lokakuuta 2018, dolomiitti-magnesiittia sisältävän valmisteen hyväksymisestä kaikkien eläinlajien rehun lisäaineena lukuun ottamatta lypsylehmiä ja muita lypsäviä märehtijöitä, vieroitettuja porsaita ja lihasikoja (EUVL L 262, 19.10.2018, s. 20).
                                 
                              
                                    276.
                                 
                                 
                                    
                                       32018 R 1565: komission täytäntöönpanoasetus (EU) 2018/1565, annettu 17 päivänä lokakuuta 2018, Paenibacillus lentus (DSM 28088) -organismin tuottamaa endo-1,4-beeta-mannanaasia sisältävän valmisteen hyväksymisestä broilerien, kananuorikoiden ja muiden toissijaisten siipikarjalajien kuin munivien siipikarjalajien, lihakalkkunoiden, siitoseläimiksi kasvatettavien kalkkunoiden, vieroitettujen porsaiden, lihasikojen ja toissijaisten sikaeläinten rehun lisäaineena (hyväksynnän haltija Elanco GmbH) (EUVL L 262, 19.10.2018, s. 24).”
                                 
                              
                  
         
            2 artikla
            Asetuksen (EU) 2018/1903 ja täytäntöönpanoasetusten (EU) 2018/1564, (EU) 2018/1565 ja (EU) 2018/1569 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 30 päivänä maaliskuuta 2019, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 29 päivänä maaliskuuta 2019.
            
               
                  ETA:n sekakomitean puolesta
               
               
                  Puhemies
               
               Claude MAERTEN
            
         
         
            (1)  EUVL L 262, 19.10.2018, s. 20.
         
            (2)  EUVL L 262, 19.10.2018, s. 24.
         
            (3)  EUVL L 262, 19.10.2018, s. 37.
         
            (4)  EUVL L 310, 6.12.2018, s. 22.
         
            (*1)  Valtiosäännön asettamista vaatimuksista ei ole ilmoitettu.